
APSTIPRINĀTS
ar Līvānu novada pašvaldības domes
2026.gada 27.augusta
sēdes protokola Nr.13, 
lēmumu Nr.13-3 

Līvānu novada pašvaldības domes noteikumi 
“Kārtība, kādā izglītības iestādes dibinātājs novērtē izglītības iestādes vadītāja profesionālo darbību”

LĪVĀNOS
2026.gada 27.augustā                                                                                                             Nr.20
Izdoti saskaņā ar Izglītības likuma 17. panta trešās
 daļas 28. punktu, Valsts pārvaldes iekārtas likuma 72.pantu,
Pašvaldību likuma 4.apnta pirmās daļas 4.punktu, 
10. panta pirmās daļas 21. punktu, 50. panta pirmo daļu  
Ministru kabineta 2024.gada 4.jūnija 
 noteikumiem Nr.325 “Vispārējās izglītības un 
profesionālās izglītības iestāžu 
akreditācijas un to vadītāju 
profesionālās darbības novērtēšanas kārtība” IV nodaļu,  
Ministru kabineta 2016.gada 5.jūlija noteikumiem
 Nr.445 “Pedagogu darba samaksas noteikumi” 26.punktu.

I. Vispārīgie jautājumi
1. Līvānu novada pašvaldības (turpmāk - Pašvaldība) noteikumi “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” (turpmāk - Noteikumi) nosaka Pašvaldības dibināto vispārējās izglītības, pirmsskolas izglītības, profesionālās ievirzes un  interešu izglītības iestāžu (turpmāk  - Izglītības iestādes) vadītāju profesionālās darbības novērtēšanas kārtību un kritērijus.
2. Novērtēšanas mērķis – novērtēt izglītības iestādes vadītāja profesionālo darbību, nosakot tās atbilstību normatīvo aktu prasībām, izglītības kvalitātes nodrošināšanas principiem un vadītāja amata pienākumiem. Vadītāja profesionālās darbības novērtēšana Pašvaldībā tiek veikta reizi trijos gados.

II. Novērtēšanas komisijas izveidošana, pienākumi, tiesības un darbības organizēšana
3. Vadītāju vērtēšanu Pašvaldībā veic izglītības iestāžu vadītāju profesionālās darbības novērtēšanas komisija (turpmāk - Komisija) šādā  sastāvā
3.1. Komisijas priekšsēdētājs – Pašvaldības izpilddirektora vietnieks.
3.2. Komisijas locekļi:
3.2.1. Līvānu novada Izglītības pārvaldes vadītājs;
3.2.2. Līvānu novada domes Izglītības, kultūras un sporta  komitejas deputāts;
3.2.3. Līvānu novada Izglītības  pārvaldes izglītības darba speciālisti.
3.3. Komisijas sēdes protokolē Izglītības pārvalde. Protokolu paraksta Komisijas priekšsēdētājs un Komisijas locekļi.
4. Nepieciešamības gadījumā Komisija jebkurā novērtēšanas posmā var pieaicināt   izglītības ekspertus, pedagogu profesionālo nevalstisko organizāciju pārstāvjus, konkrētās Izglītības iestādes padomes pārstāvjus.
5. Komisijas pienākumi:
5.1. vienu reizi trijos gados vērtēt vadītāja profesionālās darbības kvalitāti;
5.2. mēneša laikā no vadītāja profesionālās darbības pašnovērtējuma saņemšanas izvērtēt vadītāja profesionālās darbības pašnovērtējumu, ja nepieciešams, precizēt informāciju par vadītāja profesionālo darbību un organizēt pārrunas ar vadītāju;
5.3. veicot vadītāja profesionālās  darbības novērtēšanu, noteikt vadītāja profesionālās darbības atbilstību Izglītības likuma 30.pantam. Neatbilstības gadījumā noteikt vadītājam steidzami veicamos uzdevumus profesionālās darbības pilnveidei, to izpildes termiņu un atkārtoti novērtēt vadītāja profesionālo darbību.
6. Komisijai ir tiesības:
6.1. pieņemt lēmumu par vadītāja ārpuskārtas novērtēšanu, ja tiek konstatēti būtiski pārkāpumi vadītāja profesionālajā darbībā vai būtiski pazeminājusies izglītības iestādes darbības, tai skaitā izglītības programmas īstenošanas  kvalitāte;
6.2. precizēt vadītāja profesionālajai darbībai noteiktos mērķus, ja ir notikušas būtiskas izmaiņas izglītības iestādes darbībā.
7. Komisijas darba organizēšana:
7.1. Komisijas priekšsēdētājs sadarbībā ar Izglītības pārvaldi organizē Komisijas darbu;
7.2. Komisijas priekšsēdētājs sasauc, vada Komisijas sēdes un kontrolē pieņemto lēmumu izpildi; 
7.3. Komisijas sēdes var notikt, ja tajās piedalās vairāk nekā puse no Komisijas locekļiem;
7.4. Lēmumus pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss. 

III. Novērtēšanas procedūra
8. Ne vēlāk kā mēnesi pirms novērtēšanas perioda beigām atbilstoši Komisijas noteiktajam termiņam vadītājs aizpilda pašnovērtējuma veidlapu (1.pielikums) un  iesniedz to Komisijai.
9. Vadītāja sniegumu iedala piecos līmeņos:
9.1. izcili (40 – 37 punkti) -  sniegums būtiski pārsniedz prasības, kalpo par labās 
prakses piemēru;
9.2. ļoti labi (36 – 30 punkti) -  sniegums pilnībā atbilst prasībām un atsevišķās  
jomās tās pārsniedz;
9.3. labi (29 – 22 punkti) – sniegums atbilst amata prasībām, nodrošina stabilu  
iestādes darbību;
9.4. jāpilnveido (21 – 14 punkti) – sniegums daļēji atbilst prasībām, nepieciešami    
uzlabojumi un atbalsts;
9.5. nepietiekami (<14 punktiem) – sniegums neatbilst prasībām, tiek noteikts  
pārbaudes termiņš un uzdevumi novēršanai.
10. Komisija mēneša laikā iepazīstas ar vadītāja iesniegto pašnovērtējumu un novērtē vadītāja profesionālās darbības kvalitāti, aizpildot Kārtības 2. pielikumu.  
Vadītāja novērtēšanā tiek ņemts vērā vadītāja pašnovērtējums un komisijas vērtējums par darba kvalitāti, kuru raksturo iepriekšējā novērtēšanas periodā izvirzīto profesionālās darbības mērķu izpilde, administratīvā darba efektivitāte, profesionālā darbība, sadarbība un atbalsts. Galīgajam vērtējumam punkti tiek summēti.  Vērtēšanas rezultātus ņem vērā, veicot vadītāja materiālo stimulēšanu.

IV. Materiālās  stimulēšanas kārtība
11. Pamatojoties uz vadītāja pašvērtējumā un Komisijas vērtējumā (2.pielikums)  iegūto vidējo  punktu skaitu, Komisija var noteikt vadītāja zemākās  mēneša darba algas likmes piemaksu par darba kvalitāti līdz 12%.
Aprēķinu veic pēc sekojošas formulas:
piešķirtie papildpunkti  x  12% / maksimālais punktu skaits (20 punkti). 
12. Papildpunktus piešķir, ja vadītājs nodrošina specifisko funkciju pārvaldību (internāta darbība, ēdināšanas organizēšana, vairākas ēkas dažādās adresēs, uzturēta sporta/saimnieciskā infrastruktūra u.c.). Par specifisko funkciju pārvaldību Komisija nosaka vadītāja zemākās mēneša darba algas likmes piemaksu līdz 8%.
Aprēķinu veic pēc sekojošas formulas: 
  piešķirtie papildpunkti  x  8% / maksimālais punktu skaits (14 punkti).                                          
13. Pamatojoties uz Komisijas protokolu, pašvaldības izpilddirektors izdod rīkojumu par piemaksas noteikšanu atbilstoši ārējiem normatīvajiem aktiem.
14. Papildus šajā kārtībā noteiktajam darba algas likmes paaugstinājumam par darba kvalitāti un specifisko funkciju pārvaldību pašvaldībai ir tiesības, izvērtējot izglītības iestādes vadītāja darba intensitāti un personīgo ieguldījumu izglītības iestādes attīstībā, noteikt izglītības iestādes vadītājam augstāku mēneša darba algas likmi apstiprinātā valsts budžeta finansējuma ietvaros, ievērojot Ministru kabineta noteikumos noteikto maksimālo apmēru. 
15. 14.punktā paredzētais darba algas likmes paaugstinājums ir atsevišķi no šajā kārtībā noteiktā darba algas palielinājuma par darba kvalitāti un specifisko funkciju pārvaldību. 
V. Vērtējuma paziņošana, iebildumu iesniegšana un pārsūdzības kārtība
16. Komisija 10 darba dienu laikā pēc sanāksmes nosūta aizpildītu novērtēšanas lapu un protokola izrakstu vadītājam uz viņa oficiālo e-pastu.
17. Ja vadītājs nepiekrīt Komisijas novērtējumam vai konstatētajiem faktiem, viņam ir tiesības 10 darba dienu laikā no paziņošanas dienas iesniegt rakstveida iebildumus un papildu pierādījumus Komisijas priekšsēdētājam.
18. Komisija 10 darba dienu laikā izskata vadītāja iebildumus un pieņem vienu no šādiem lēmumiem:
18.1.  atstāt komisijas vērtējumu spēkā;
18.2.  mainīt galīgo vērtējumu.
19. Komisijas priekšsēdētājs par pieņemto lēmumu rakstveidā informē vadītāju. Ja   
      vadītājs nepiekrīt Komisijas lēmumam, viņam ir tiesības iesniegt rakstveida   
      iebildumus Līvānu novada pašvaldības domē 10 darba dienu laikā no lēmuma  
      paziņošanas dienas. 
20.Līvānu novada pašvaldības dome mēneša laikā izskata vadītāja iesniegtos  
     iebildumus un pieņem galīgo lēmumu. Domes lēmums ir galīgs un nav apstrīdams. 

VI. Noslēguma jautājums

21. Noteikumi stājas spēkā ar 2026.gada 1.septembri.
22.  Ar šo noteikumu spēkā stāšanās dienu spēku zaudē Līvānu novada pašvaldības domes  
     2023.gada 26.janvāra noteikumi Nr.1 “Kārtība, kādā izglītības iestādes dibinātājs  
     novērtē izglītības iestādes vadītāja profesionālo darbību”.



Domes priekšsēdētāja vietniece                                                                    Aija Smirnova


1.pielikums
Līvānu novada pašvaldības domes 
2026.gada  27.augusta noteikumiem Nr.20
“Kārtība, kādā izglītības iestādes dibinātājs novērtē
 izglītības iestādes vadītāja profesionālo darbību”

IZGLĪTĪBAS IESTĀDES VADĪTĀJA PAŠNOVĒRTĒJUMS
Izglītības iestāde:
Vadītājs:
Novērtēšanas periods:
1. Iepriekšējā novērtēšanas periodā izvirzīto vadītāja profesionālās darbības mērķu novērtējums  

	Mērķi
	Sasniegtie rezultāti

	1.
2.
3.
	


Pašvērtējums
1 –“nepietiekami”, 2 –“jāpilnveido”, 3 –“labi”, 4 –“ļoti labi”, 5 –“izcili”

2. Elements “Administratīvā efektivitāte”
Jomu raksturojoši indikatori:
2.1. Iestādes attīstības plānošanas un pašvērtēšanas procesu kvalitāte
2.2. Finanšu resursu lietderīga un caurskatāma izmantošana
 2.3. Personāla pārvaldības efektivitāte
 2.4. Dokumentu aprites un datu pārvaldības kvalitāte
 2.5. Normatīvo aktu prasību ievērošana
2.6. Digitalizācijas risinājumu izmantošana administratīvajā darbā
2.7. Risku vadība un iekšējās kontroles sistēmas efektivitāte
2.8. Administratīvā atbalsta ietekme uz kvalitatīvu mācību procesa nodrošināšanu

	Galvenie sasniegumi
	Pilnveidojamās jomas

	
	



Pašvērtējums
1 –“nepietiekami”, 2 –“jāpilnveido”, 3 –“labi”, 4 –“ļoti labi”, 5 –“izcili”


3. Elements “Vadības profesionālā darbība”
          Jomu raksturojošie indikatori:
3.1. Stratēģiskās vadības un pārmaiņu vadības prasmes
3.2. Lēmumu pieņemšana, balstoties datos un pierādījumos
3.3.Spēja formulēt un īstenot iestādes attīstības vīziju un prioritātes
3.4.Personāla vadība, motivēšana un profesionālās pilnveides veicināšana
3.5.Efektīva komunikācija ar darbiniekiem, izglītojamajiem, vecākiem un dibinātāju
3.6.Konfliktu risināšanas un risku vadības prasmes
3.7.Profesionālā pilnveide
3.8.Iestādes pārstāvība un reputācijas stiprināšana
      3.9.Fokusēšanās uz izglītojamo mācīšanās kvalitāti un sasniegumiem

	   Galvenie sasniegumi
	Pilnveidojamās jomas

	
	


Pašvērtējums
1 –“nepietiekami”, 2 –“jāpilnveido”, 3 –“labi”, 4 –“ļoti labi”, 5 –“izcili”
4. Elements “Atbalsts un sadarbība”
Jomu raksturojošie indikatori

4.1.Sadarbības kultūras veidošana izglītības iestādē
4.2.Efektīva komunikācija ar pedagogiem, atbalsta personālu un citiem darbiniekiem
4.3.Izglītojamo un vecāku iesaiste iestādes dzīvē un lēmumu pieņemšanā
4.4.Atbalsta sistēmas pieejamība un efektivitāte izglītojamajiem un darbiniekiem
4.5.Komandas darba un profesionālās sadarbības veicināšana
4.6.Sadarbība ar dibinātāju, valsts un pašvaldības institūcijām
4.7.Partnerību veidošana ar citām izglītības iestādēm, uzņēmumiem un organizācijām
4.8.Konfliktu risināšana un pozitīvas sociāli emocionālās vides veidošana
4.9.Iekļaujošas un uz cieņu balstītas vides nodrošināšana
    
	Galvenie sasniegumi
	Pilnveidojamās jomas

	
	


Pašvērtējums

1 –“nepietiekami”, 2 –“jāpilnveido”, 3 –“labi”, 4 –“ļoti labi”, 5 –“izcili”



 5. Vadītāja profesionālās darbības mērķi nākamajam periodam 
	Mērķi 
	Sasniedzamie rezultatīvie rādītāji

	1.
2.
3.
	



SNIEGUMA LĪMEŅA APRAKSTI

	Līmenis
	Apraksts

	5 līmenis
“izcili”
	Sniegums būtiski pārsniedz amata pienākumu un noteikto prasību izpildi. Darbība ir mērķtiecīga, sistemātiska, datos balstīta un orientēta uz ilgtspējīgu attīstību. Tiek sasniegti augsti rezultāti, kas pozitīvi ietekmē izglītības kvalitāti un iestādes attīstību. Vadītājs demonstrē līderību, iniciē un īsteno uzlabojumus, efektīvi iesaista darbiniekus un sadarbības partnerus. Sasniegtie rezultāti var kalpot kā labās prakses piemērs citām izglītības iestādēm.

	4 līmenis
“ļoti labi”
	Sniegums pilnībā atbilst prasībām un vairākās jomās tās pārsniedz. Darbība ir kvalitatīva, mērķtiecīga un efektīva. Vadītājs sekmīgi organizē procesus, iesaista darbiniekus un sasniedz plānotos rezultātus. Nepilnības ir nebūtiskas un neietekmē darba kvalitāti.

	3 līmenis
“labi”
	Sniegums kopumā atbilst prasībām un amata pienākumiem. Pamatuzdevumi tiek izpildīti kvalitatīvi, nodrošinot stabilu iestādes darbību. Atsevišķās jomās nepieciešami uzlabojumi, lai paaugstinātu efektivitāti vai sasniegtu augstākus rezultātus.

	2 līmenis
“jāpilnveido”
	Sniegums daļēji atbilst prasībām. Atsevišķās būtiskās jomās ir nepilnības, kas ierobežo darba efektivitāti vai ietekmē rezultātu sasniegšanu. Nepieciešama mērķtiecīga profesionālā pilnveide un atbalsts.

	1 līmenis
“nepietiekami”
	Sniegums neatbilst amata pienākumu vai kvalitātes prasībām. Pastāv būtiskas nepilnības, kas negatīvi ietekmē izglītības iestādes darbību, attīstību vai izglītības kvalitāti. Nepieciešama tūlītēja rīcība situācijas uzlabošanai.





2.pielikums
Līvānu novada pašvaldības domes 
2026.gada  27.augusta noteikumiem Nr.20
“Kārtība, kādā izglītības iestādes dibinātājs novērtē
 izglītības iestādes vadītāja profesionālo darbību”

Komisijas vērtējums un iegūto punktu aprēķināšana
Izglītības iestāde:
Vadītājs:
Laika periods:

	
Nr.p.k.
	
Kritērijs
	Punktu skaits atbilstoši kritērijiem
	Maksimāli iegūstamais punktu skaits
	
	
Piezīmes

	
	
	Vadītāja pašvērtējums
(1 - 5)
	Komisijas vērtējums
(1 – 5)
	
	Iegūto punktu skaits
	

	1.
	Mērķu izpilde
	5
	5
	10
	
	

	2.
	Administratīvā efektivitāte
	5
	5
	10
	
	

	3.
	Vadības profesionālā darbība
	5
	5
	10
	
	

	4.
	Atbalsts un sadarbība
	5
	5
	10
	
	

	Kopējais punktu skaits:
	20
	20
	40
	
	

	Vidējais punktu skaits:
	
	



1 –“nepietiekami”, 2 –“jāpilnveido”, 3 –“labi”, 4 –“ļoti labi”, 5 –“izcili”
Specifisko funkciju pārvaldības  kritēriji:

	Kritēriji
	Punkti

	
	0
	1
	2

	Skolas internāts
	
	
	

	Izglītojamo ēdināšana (pašvaldības pakalpojums)
	
	
	

	Izglītojamo pārvadājumi
	
	
	

	Izglītības iestādes ēku izvietojums un skaits
	
	
	

	Izglītības iestādes teritorija un tās apsaimniekošana
	
	
	

	Lokālā saimniecība (ūdens apgāde, apkure)
	
	
	

	Sporta infrastruktūras uzturēšana, pakalpojumu sniegšana
	
	
	

	Punkti kopā
	14

	0 punkti – funkcija nav nepieciešama, netiek veikta
1 punkts – funkcija ir maza apjoma, daļēji nodota ārpakalpojumā
2 punkti – funkcija ir liela apjoma, sarežģīta, saistīta ar paaugstinātu juridisko un saimniecisko atbildību
	
	
	


Komisijas priekšsēdētājs:
Komisijas sekretārs:	
2

